b'\n_START_ARTICLE_\nMrzlica (hrib)\n_START_PARAGRAPH_\nMrzlica, (1121,97 m) vrh v osrednjem severnem delu Posavskega hribovja med \xc4\x8cem\xc5\xa1eni\xc5\xa1ko planino in dolino Savinje, ter Celjsko kotlino in Zasavjem. Na severozahodu pod vrhom je planinski dom. Na Mrzlici so prvo ko\xc4\x8do postavili 1899, sedanji\xc2\xa0\xc2\xbbPlaninski dom na Mrzlici\xc2\xab\xc2\xa0pa je bil zgrajen [1963. Na bli\xc5\xbenji \xc5\xa0torovi ravni stoji\xc2\xa0\xc2\xbbPoldetova ko\xc4\x8da\xc2\xab, ob kateri je spominsko znamenje planincem narodnim buditeljem._NEWLINE_Severna pobo\xc4\x8dja so ve\xc4\x8dinoma porasla z bukvijo. Na ju\xc5\xbenih in zahodnih pobo\xc4\x8djih so kr\xc4\x8devine s travniki in pa\xc5\xa1niki, ki segajo vse do vrha planine in so domnevni ostanki nekdanjih pa\xc5\xa1nih planin. Pobo\xc4\x8dja so naseljena s samostojnimi kmetijami ali v obliki gru\xc4\x8dastih zaselkov do nm.v. 800 m.\n_START_SECTION_\nGeolo\xc5\xa1ka zgradba\n_START_PARAGRAPH_\nPovr\xc5\xa1je planine gradita triasni apnenec in dolomit, ni\xc5\xbeji deli so iz paleozoiskih skrilavcev, pe\xc5\xa1\xc4\x8denjakov in konglomeratov, strma severna pobo\xc4\x8dja pa tudi iz jurskega apnenca skrilavcev in laporjev.\n_START_SECTION_\nKrajinski park\n_START_PARAGRAPH_\nLeta 1996 so obmo\xc4\x8dje veliko 140 ha razglasili za krajinski park Mrzlica.'